《谩题子彦弟孟浪集诗稿》
元代·刘崧

仲也才高更苦心，可堪孟浪剧雄沉。沧溟光采浮天阔，泰华根株拔地深。

直道河汾徒自屈，穷居东野竟悲吟。只今放意云林下，对饮从教雪满簪。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。